Ego Opitio de Castro, civis Janerensis, omnibus, notum facio, tam præsentibus quam futuris, quod ego, pro remedio animæ meæ et patris mei, necnon et omnium prædecessorum meorum, dedi ecclesiæ Pontiniaci, et fratribus ibidem Deo servientibus, viginti solidos fortium Nivernensium, annuatim percipiendos de triginta quinque libris, quas illustris domina Mathildis, comitissa Nivernensis, dedit eidem Opitioni annuatim percipiendas in cordis et pullanis de Autissiodero, ad octabas Beati-Johannis-Baptistæ. Quod ut ratum sit et firmum, præsentes litteras sigilli mei munimine roboravi. Actum, anno Domini Mº CCº XXº IVº.